► Գուցե գեղեցիկ է կյանքը զոհել հանուն տարածքների ընդարձակման, բայց մերօրյա պատերազմները ոչնչացնում են այն, ինչը կոչված են պաշտպանելու։ Պատերազմել այլևս չի նշանակում մի քանի կաթիլ արյուն հեղել՝ հանուն ցեղի գոյատևման։ Այն օրից ի վեր, ինչ մարդիկ ռազմի դաշտ են գնում ինքնաթիռներով և իպրիտներով, պատերազմները վերածվել են արյունահեղ վիրաբուժության։ Յուրաքանչյուրը դիրքավորվում է ցեմենտի մի պատի տակ և պարզապես այլ ելք չունենալով՝ գիշեր գիշերի ետևից մարտի դաշտ է նետում նորանոր ջոկատներ, որ սրախողխող են անում ախոյանին, ջախջախում են նրա կենսական հյուսվածքները, կաթվածահար են անում արտադրությունն ու կապերը արտաքին աշխարհի հետ։ Հաղթանակը նրանն է, ով վերջինը կկործանվի։ Եվ, ի վերջո, երկու հակառակորդներն էլ կործանվում են։